**СЪОБЩЕНИЕ**

Община Севлиево на основание чл.124б, ал.2 от Закона за устройство на територията, съобщава че със **Заповед № 886 от 31.08.2023 г. на кмета на община Севлиево е разрешено:**

**Изработване на частично изменение на ПРЗ** за УПИ IV-749 и УПИ V-753, кв. 15 по плана на с. Градница, Община Севлиево.

ПУП следва да се изработи като ПРЗ – план за регулация и застрояване.

С регулационната съставка на плана УПИ IV-749 и УПИ V-753, кв. 15 по плана на с. Градница следва да се обединят в един нов урегулиран поземлен имот – УПИ XV-749,750, кв. 15 по плана на с. Градница.

Площите на урегулираните поземлени имоти преди предложената промяна са:

* УПИ IV-749, кв. 15 – 696 кв. м.,
* УПИ V-753, кв. 15 – 476 кв. м.,

Площта на урегулирания поземлен имот след предложената промяна е:

* УПИ XV-749,750 - нов, кв. 15 – 1 172 кв. м.

Със застроителната съставка на плана за новообразувания урегулиран поземлен имот да се запази установената устройствена зона „Жм“ – „за ниско жилищно застрояване“ – при следните устройствени показатели:

* **Начин на застрояване** – свободно;
* **Характер на застрояване** – ниско, с височина до 10 м.;
* **Максимална плътност на застрояване** – 60 %;
* **Максимална интензивност на застрояване** – 1.2;
* **Минимална озеленена площ** – 40%.

**Обхват на устройствения проект**: **УПИ IV-749 и УПИ V-753, кв. 15 по плана на с. Градница, Община Севлиево.**

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 05.09.2023 г. на таблото за обявления в „Център за административно обслужване“ и е публикувано на Интернет страницата на Община Севлиево**.**